ขายบริการ เพลงโจ๊ะ เต้นกัน วงต๊กโต คืนวงการ
วงต๊กโต อาร์สยาม ขอหวนคืนวงการ พร้อมๆกับการคืนสู่เหย้านักร้องมาดกวน ต้อง ต๊กโต อาร์สยาม ค่าย อาร์สยาม ล่าสุดวงต๊กโต พวกเขากลับมาพร้อมเพลงมันส์ ขายบริการ ที่ได้ บ๊อบบี้ 3.50 ช่วยแต่งเนื้อร้อง-ทำนอง คงเอกลักษณ์เฉพาะตัว ด้วยดนตรีที่มีกลิ่นอายเครื่องเป่า กับสำเนียงแนวสกา และจังหวะมันส์ๆด้วยเนื้อหาของผู้ชายขายบริการ รับจ้างด้านขนส่ง อย่าง มอเตอร์ไซค์ที่รับบริการสาวๆเต็มที่และประทับใจ แต่ก็ดันเจอสาวๆลูกค้าที่มีลีลาออดอ้อน แอบอ่อยเบาๆใส่ การยั่วยวนบริหารเสน่ห์ของทั้งสองฝ่ายจึงบังเกิดขึ้นโดย ต้อง ต๊กโต เผยว่า 2 ปีที่ผ่านมา เราไม่ได้หายไปไหน ก็มีไปทัวร์คอนเสิร์ต และลองทำเพลงไปเรื่อยๆ ซึ่งการเล่นดนตรีมันโชคดีตรงที่ทำให้เราได้รู้จักได้เจอคนเยอะ ได้เจอคนเจ๋งๆที่มีประสบการณ์ทางด้านดนตรีมากมาย และดนตรีก็ทำให้เราได้มาเจอกับพี่บ๊อบบี้ 3.50 ขอให้พี่เค้าช่วยแต่งเพลงให้ ซึ่งพี่เค้าก็น่ารักมาก แต่งให้เสร็จภายใน 2 วัน แล้วพอเราได้ฟัง คือชอบเลย ต้องบอกว่า พี่บ๊อบบี้เก่งมาก สามารถเขียนเพลงที่ยังคงความเป็นต๊กโต ที่ทำเพลงมาเพื่อให้คนที่ฟังมีความสุขอมยิ้มไปกับเนื้อร้อง เต้นไปกับจังหวะของดนตรีในแนวโจ๊ะๆ สไตล์ 3 ช่า ส่วนเนื้อหาในมิวสิกวิดีโอก็ถ่ายทำกันสนุกสนานครับ อยากจะให้ทุกคนที่ได้ฟังได้ชมชอบเพลงนี้ เพราะพวกเราเต็มที่มากๆทุกขั้นตอน ฝากเพลงขายบริการด้วยนะครับ คนไหนกำลังเครียดๆกับงานเปิดเพลงเราฟังถึงกับหายเครียดกันเลยนะครับ และอยากเห็นพี่ๆน้องๆ ร้องเพลงนี้ได้ อยากเห็นพี่ๆนักดนตรีเอาเพลงนี้ไปร้องไปเล่นกัน ติดตามทาง Youtube Rsiammusic ด้วยนะครับ.
วงต๊กโต อาร์สยาม ขอหวนคืนวงการ พร้อมๆกับการคืนสู่เหย้านักร้องมาดกวน ต้อง ต๊กโต อาร์สยาม ค่าย อาร์สยาม ล่าสุดวงต๊กโต พวกเขากลับมาพร้อมเพลงมันส์ ขายบริการ
ต๊กโต,อาร์สยาม,วงต๊กโต อาร์สยาม,เพลงขายบริการ,เนื้อร้อง,ทำนองเพลง,มิวสิกวิดีโอ,นักร้อง